## L’IVC presenta en el Teatre Arniches l’espectacle de dansa-teatre ‘Tantas flores’, protagonitzat per Chevy Muraday i Alejandro Palomas

*** Muraday, Premi Nacional de Dansa, i Palomas, Premi Nacional de Literatura Juvenil, representaran l’obra el 14 de març**

La Conselleria d’Educació, Cultura, Universitats i Ocupació, a través de l’Institut Valencià de Cultura, oferix en el Teatre Arniches l’espectacle *Tantas flores* de Losdedae companyia de dansa, el divendres 14 de març a les 20:30 hores.

Este espectacle és una creació del ballarí i creador Chevy Muraday, Premi Nacional de Dansa en 2006, i Alejandro Palomas, Premi Nacional de Literatura Juvenil 2016. Sobre l’escenari, establixen un diàleg entre la paraula i el cos, al voltant del retrobament de dos hòmens en el parc a on jugaven de menuts.

*Tantas flores* és una peça de teatre-dansa que parla sobre la reconciliació, l’orfandat, el perdó, l’humor, la desconfiança mútua i la recol·locació del passat en un exercici mutu de record i honestedat entre els dos intèrprets.

Chevi Muraday és un dels grans referents de la dansa contemporània espanyola, condició que avalen els nombrosos reconeixements que ha rebut des que emprenguera la direcció de la seua companyia Losdedae en 1997. En 2006, va rebre el Premi Nacional de Dansa d’interpretació, i posteriorment el Premi Max 2016 al millor espectacle de dansa per *En el desierto*, a més de nombroses nominacions en molts dels seus espectacles.

Alejandro Palomas ha compaginat la novel·la amb el periodisme, la traducció i la poesia. En 2016 va rebre el Premi Nacional de Literatura Juvenil per *Un hijo* i en 2018 el Premi Nadal per *Una madre, Un perro y Un amor*. La seua obra ha sigut portada al teatre i s’ha traduït a més de vint-i-cinc llengües.

Les entrades es poden adquirir en la web de l’[IVC](https://taquilla.ivc.gva.es/es/espectaculo/tantas-flores/TANTASFLORES).

Fecha: 13/03/2025